Diosesis kan Isla nin Hong Kong

An Diosesis kan Isla nin Hong Kong saro sa tulong diosesis sa lindong kan Hong Kong Sheng Kung Hui, sarong probinsya kan Anglican Communion. Sakop kan teritoryo kaini an Isla nin Hong Kong asin pagtaraid na mga isla. An katedral kan Diosesis, an Katedral nin San Juan Evangelista, iyo an pinakagurang na nakatindog na edipisyong relihiyosong Sulponanon sa Hong Kong. Itinugdok ini kan mga 1840. An presenteng Obisyo kan Isla nin Hong Kong, siring man Arsobispo asin Primate kan Hong Kong, iyo si Paul Kwong, na itinalaga asin konsegrado kan 25 Marso 2006 asin 15 Enero 2007 susog sa pagkasunod. Matapos magretiro kan dating Arsobispong si Peter Kwong kan 2007, siya pinili kan 3 Pebrero asin konsegrado kan 26 Septyembre sa parehong taon, bilang kasalihid kan pagretirong Arsobispo.

Kasaysayan

Matapos mamukna an Syudad nin Hong Kong kan 1843, pinili kan Simbahan kan Inglaterra si Reverendo Vincent John Stanton as bilang pinakainot na pading konlonyal tanganing magserbe sa Europeanong komunidad sa Hong Kong asin tanganing magmukna nin ministro sa bagong kolonya. Itinugdas ni Stanton an St Paul’s College tanganing mag-ensayo nin sarong bagong henerasyon nin mga Tsinong ministro para sa lokal na komunidad. Siya man an nagpatindog kan Katedral nin San Juan Evangelista.

Nagkapirang taon na nakalihis, itinugdas an Diosesis kan Victoria kan 1849 tanganing pahiwason an ministro sa Hong Kong, Tsina asin pagtaraid na mga rehiyon, asin si Reverendo George Smith an konsegrado asin napiling pinakainot na obisyo kan bagong diseosis. Sakop kan Diosesis an sarong mahiwas na lugar kabali an Hong Kong, Tsina asin Hapon. Si Bishop Smith nagparabyahe tanganing mapakarhay an ministro asin makatao nin pastoral na pangangataman sa mga bagong simbaha. Kan 1863, si Law Sum-yuen nagin dekano asin ini an nagin pinakainot na ordinasyon kan sarong Tsinong padi asin an pinakainot na Tsinong parokya, an Simbahan nin San Esteban, itinugdas kan 1865.

Mga simbahan 
Sakop kan diosesis an labi sa 16 na mga simbahan asin mga kapilya sa bilog na Isla nin Hong Kong asin pagtaraid na mga isla.

Mga parokya 

 Katedral nin San Juan Evangelista, Sentral
 Simbahan nin San Esteban, Sai Wan
 Simbahan nin Holy Nativity, Shau Kei Wan
 Simbahan nin San Pedro, North Point
 Simbahan nin Santa Maria, Causeway Bay
 Simbahan nin Santiago, Wan Chai
 Simbahan nin San Pablo, Mid-Levels
 Simbahan nin San Mateo, Sheung Wan
 Simbahan nin San Lucas, Kennedy Town

Mga misyon 

 Simbahan nin San Timoteo, Pok Fu Lam
 Simbahan nin Grasya, Stanley
 Simbahan kan Incarnacion, Discovery Bay
 Simbahan kan Asuncion, Tung Chung
 Simbahan nin Discovery Bay
 Kapilya nin St. Stephen's Chapel (namumugtak sa St. Stephen's College), Stanley
 Simbahan nin Emmanuel (namumugtak sai George C. Tso Memorial Chapel kan dai nang Béthanie Sanatorium), Pok Fu Lam

Toltolan

Mga panluwas na takod 

 Diocese of Hong Kong Island 
 Hong Kong Sheng Kung Hui

Hong Kong